Павлодар облысы әкімдігінің

2015 жылғы « 28 » мамыр

№ 153/5 қаулысымен

бекітілді

**«Мемлекеттік орта білім беру мекемелерінің басшылары лауазымдарына орналасу конкурсына қатысу үшін құжаттар қабылдау» мемлекеттік көрсетілетін қызмет регламенті**

**1. Жалпы ережелер**

1. «Мемлекеттік орта білім беру мекемелерінің басшылары лауазымдарына орналасу конкурсына қатысу үшін құжаттар қабылдау» мемлекеттік көрсетілетін қызметін (бұдан әрі - мемлекеттік көрсетілетін қызмет) облыстың, аудандардың және облыстық маңызы бар қалалардың жергілікті атқарушы органдары көрсетеді (бұдан әрі – көрсетілетін қызметті беруші).

Мемлекеттік қызметті көрсету үшін құжаттарды қабылдау және нәтижесін беру көрсетілетін қызметті берушінің кеңсесі арқылы жүзеге асырылады.

2. Мемлекеттік қызметті көрсету нысаны: қағаз түрінде.

3. Мемлекеттік қызметті көрсету нәтижесі – мемлекеттік орта білім беру мекемесінің басшысы лауазымына орналасу конкурсына (бұдан әрі – Конкурс) қатысушының бос лауазымының біліктілік талаптарына сәйкестігі туралы конкурстық комиссияның шешімі.

Мемлекеттік қызмет көрсету нәтижесін ұсыну нысаны: қағаз түрінде.

**2.** **Мемлекеттік көрсетілетін қызмет процесіне көрсетілетін қызметті берушінің құрылымдық бөлімшелерінің (қызметкерлерінің) іс-қимыл тәртібін сипаттау**

4. Қазақстан Республикасы Білім және ғылым министрінің 2015 жылғы 8 сәуірдегі № 173 бұйрығымен бекітілген Стандарттың (бұдан әрі - Стандарт) 9-тармағында көрсетілген қажетті құжаттармен қоса көрсетілетін қызметті алушының өтініші мемлекеттік қызметті көрсету бойынша рәсімді (іс-қимылды) бастау үшін негіздеме болып табылады.

5. Мемлекеттік көрсетілетін қызмет процесінің құрамына кіретін әрбір рәсімнің (іс-қимылдың) мазмұны, ұзақтығы мен оны орындау реттілігі, соның ішінде рәсімдердің (іс-қимылдардың) өту кезеңі:

1) көрсетілетін қызметті берушіге құжаттар топтамасын тапсырған сәттен бастап – күнтізбелік 30 күн;

көрсетілетін қызметті берушінің кеңсесі күнтізбелік 15 күн ішінде конкурс өткізу туралы хабарландыру жарияланған сәттен бастап конкурстық құжаттарды қабылдайды және тіркейді, құжаттарды комиссия қарауына жібереді;

комиссия күнтізбелік 3 күн ішінде Конкурс кандидатураларының тізімін бекіту туралы шешімді қабылдайды және оларға бас тарту немесе әңгімелесуге жіберу туралы хабарлайды;

конкурсқа қатысуға жіберілген кандидаттар күнтізбелік 5 күн ішінде белгіленген тәртіпте әңгімелесуден өтеді және бір үміткерді анықтап, оның кандидатурасын басшыға ұсынады және қалған қатысушыларға Конкурс қорытындылары туралы хабарлайды;

күнтізбелік 7 күн ішінде Конкурсты жариялаған көрсетілетін қызметті берушінің басшысы жұмысқа қабылдау туралы бұйрық шығарады және Комиссия ұсынған кандидатпен еңбек келісім-шартын жасап, көрсетілетін қызметті берушінің кеңсесіне тапсырады;

2) құжаттар топтамасын тапсыру үшін күтудің рұқсат етілген ең ұзақ уақыты - 20 минут;

3) қызмет көрсетудің рұқсат етілген ең ұзақ уақыты – 20 минут.

6. Көрсетілетін қызметті алушы барлық қажетті құжаттарды көрсетілетін қызметті берушіге тапсырған кезде – құжаттар топтамасының қабылданған күні мен уақыты көрсетіле отырып, көрсетілетін қызметті берушінің кеңсесінде тіркелгені туралы өтініштің көшірмесіне белгі соғу оның қағаз тасымалдағышта қабылданғанын растау болып табылады.

**3.** **Мемлекеттік көрсетілетін қызмет процесіне көрсетілетін қызметті берушінің құрылымдық бөлімшелерінің (қызметкерлерінің) өзара іс-қимыл тәртібін сипаттау**

7. Мемлекеттік көрсетілетін қызмет процесіне қатысатын құрылымдық бөлімшелердің (қызметкерлердің) тізбесі:

1) көрсетілетін қызметті беруші кеңсесінің қызметкері;

2) конкурстық комиссия;

3) көрсетілетін қызметті берушінің басшысы.

8. Мемлекеттік көрсетілетін қызметпроцесіне көрсетілетін қызметті берушінің құрылымдық бөлімшелерінің (қызметкерлерінің) рәсімдер (іс-қимылдар) реттілігін сипаттау мемлекеттік көрсетілетін қызметтің бизнес-процестерінің анықтамалығында көрсетіледі.

**4. Мемлекеттік корпорациясымен өзара іс – қимыл және басқа да көрсетілетін қызметті берушілермен, сондай – ақ мемлекеттік қызмет көрсету процесінде ақпараттық жүйелерді қолдану тәртібін сипаттау**

9. Стандартқа сәйкес мемлекеттік қызмет «Азаматтарға арналған үкімет» мемлекеттік корпорациясы» коммерциялық емес акционерлік қоғамы және «электрондық үкімет» веб – порталы арқылы көрсетілмейді.

|  |  |
| --- | --- |
|  | «Мемлекеттік орта білім беру мекемелерінің басшылары лауазымдарына орналасу конкурсына қатысу үшін құжаттар қабылдау» мемлекеттік көрсетілетін қызмет регламентіне  қосымша |

**«Мемлекеттік орта білім беру мекемелерінің басшылары лауазымдарына орналасу конкурсына қатысу үшін құжаттар қабылдау» мемлекеттік көрсетілетін қызметтің бизнес-процесінің анықтамалығы**

